July 2014 - Nina Shukri
When I met you, flowers started growing in the darkest parts of my mind. Ape kau pikir wordless yang ini untuk boyfirend jeker? Wordless ni untuk semua orang yang aku sayang. So please read this :') Moe's Southwest Grill Delivery • Order Online • Denham Springs (27306 Crossings Circle) • Postmates
27306 Crossings Circle (NaN mi) Die koeël is deur die dak, ons grond gaan gesteel word:- Parlement wettig grond diefstal | SAUK.co.za - Nuus.info
Dit is ‘n oortreding van die Tien Gebooie wat duidelik sê ”jy mag nie steel nie”.
Swak bestuur en korrupsie deur ANC-regime is die hoofrede waarom talle staatsinstellings bankrotskap in gesig staar, vat nou maar SABC wat R3 miljard benodig voor Maart 2019 om salarisse en skuld te betaal » Versindaba » Suid-Afrikaanse blogs
Biografiese inligting oor ons Suid-Afrikaanse Bloggers (Binneblik)
Kyk ook na inskrywings deur elke blogger op die Tuisblad waar die jongste blogs gelys word.
Andries Bezuidenhout is ’n sanger, digter en akademikus. Hy was vroeër lid van die Brixton Moord & Roof Orkes. Die orkes het twee CD’s vrygestel, Spergebied (2002) en Terug in skubbe (2004). Hy het ook ’n solo-CD, Insomniak se droomalmanak (2003), vrygestel. Sy debuutdigbundel Retoer is aan die einde van 2007 deur Protea Boekhuis gepubliseer. Bedags werk hy as sosioloog aan die Universiteit van Pretoria. Hy woon in Pretoria en Trompsburg.
Andries het lank laas ‘n blog geplaas maar sy vorige blogs kan nog steeds by bg skakel gelees word.
Wicus Luwes het grootgeword in die Vrystaat en Noord-Kaap waar sy pa ŉ Wiskunde-onderwyser en sy ma ŉ laerskool-onderwyseres.. Hy matrikuleer in 1996 aan die Hoërskool Vaalrivier in Barkly-Wes (naby Kimberley) wat vir hom ŉ voorreg was om in ŉ klein dorp die vryheid en veiligheid te ervaar wat daarmee gepaardgaan. Hy kwalifiseer as ŉ ingenieurs-tegnikus in Rekenaarstelsels by die Sentrale Universiteit van Tegnologie. Hy werk tans as ŉ tegnikus by Richardsbaai se hawe. Wicus is getroud met Tanya en het twee kleuter-seuns, Leon en Emil wat sy lewe vol maak. Lees Wicus se blog.
Louis Esterhuizen behaal ’n B.A. (Hons.) in Afrikaans aan die Universiteit van Suid-Afrika. Hy gee onderwys by verskeie skole en word later adjunkhoof van Pretoria Boys’ High School. In 1999 verhuis hy na die Kaap waar hy vakhoof vir Afrikaans by Rondebosch Boys’ High School word. Sedert Junie 2002 is hy bestuurder van Protea Boekwinkel op Stellenbosch. Esterhuizen debuteer met die digbundel Stilstuipe (1986), waarna Op die oog af (1988), Die onderwaterweg (1996), Patzers (1997) Opslagsomer (2001), Liefland (2004) en Sloper (2007) volg. Sy agtste digbundel Wat die water onthou verskyn in 2010 by Protea Boekhuis en word bekroon met die Protea Poësieprys. Van sy verse is in verskeie bloemlesings opgeneem, te wete Poskaarte, Die Afrikaanse Poësie in ’n 1000 en enkele gedigte, Groot Verseboek, en Nuwe Verset. Hy was een van die stigters van Bekgevegte, ’n verbale “boksgeveg” waartydens twee spanne van drie digters elk teen mekaar meeding aan die hand van temas wat deur die gehoor gegee word. Esterhuizen is die inisieerder van die jaarlikse poësiefees Versindaba. Lees Louis se blog. Louis het voorheen gereeld ‘n Nuuswekker geplaas.
Desmond Painter het grootgeword in Brackenfell, gestudeer aan die Universiteit Stellenbosch, en later vir ses jaar gewerk by Rhodes Universiteit in die Oos-Kaap. Tans doseer hy sielkunde aan die Universiteit Stellenbosch. In sy doseerwerk en navorsing fokus hy op sosiale sielkunde, kritiese sielkunde, kwalitatiewe navorsingsmetodes (spesifiek diskoersanalise), kritiese sosiale teorie, en die filosofiese grondslae en historiese ontwikkeling van die sielkunde as ‘n dissipline. Sy huidige navorsingsprojek is ‘n studie oor die konseptualisering van taal, subjektiwiteit en politiek in die sosiale sielkunde, met taalpolitiek in Suid-Afrika as die spesifieke empiriese konteks. Benewens akademiese publikasies oor hierdie onderwerpe, skryf hy ook gereeld essays, opiniestukke en resensies oor verskeie politieke, kulturele en literêre kwessies in publikasies soos Die Burger, Rapport en LitNet. Hy stel ernstig belang in letterkunde, musiek en films, reis graag wanneer hy die kans kry, en boer in Stellenbosch se koffiewinkels. Desmond het lank laas geblog, maar vir vorige skrywes… Lees Desmond se Blog
René Bohnen skryf en neem foto’s. Soms tree sy as fassiliteerder op by kreatiwiteits-werkswinkels of spanbougeleenthede. Sy woon in Johannesburg, is ŉ Nataller van geboorte, het al in 13 dorpe en 5 provinsies gewoon en dalk is dit nog het einde niet. Sy behaal in 2009 die graad M.A. Kreatiewe Skryfkuns aan die Universiteit van Pretoria. Haar debuutdigbundel, Spoorsny verskyn in 2000 en in 2011 publiseer LAPA-Uitgewers haar tweede digbundel, in die niks al om.
Amanda Lourens behaal haar DLitt aan die Universiteit van Pretoria met ‘n proefskrif oor die kanonisering van die vroulike outeur in die Afrikaanse literatuursisteem. Sy is tans dosent (Afrikaanse letterkunde en redigering) in die Departement Afrikaans en Nederlands aan die Universiteit Stellenbosch, en is ook verantwoordelik vir die koördinering van slypskole oor verskeie fasette van taalpraktyk wat deur die Departement aangebied word. Sy is mede-outeur van Wetenskaplike skryfvaardighede [Scientific writing skills]. Lees Amanda se Blog.
Heilna du Plooy het in Bronkhorstspruit en Alberton grootgeword. Sy studeer aan die PU vir CHO en aan UP. Na haar huwelik met Andries du Plooy woon sy 6 jaar in Durban, 11 jaar in Pretoria en sedert 1986 in Potchefstroom waar sy tans professor in Afrikaanse en Nederlandse letterkunde aan die Noordwes-Universiteit is. Sy het ’n paar kortverhale in literêre tydskrifte gepubliseer asook ’n akademiese werk, Verhaalteorie in die twintigste eeu (Butterworth, 1986), en bydraes in verskeie versamelings van artikels en essays oor die Afrikaanse letterkunde. Sy het twee digbundels, naamlik Die donker is nooit leeg nie (1997) en In die landskap ingelyf (2003
Philip de Vos is ’n oud-onderwyser, oud-operasanger, fotograaf, vertaler en versiemaker. Sy foto’s van boekmense is landwyd uitgestal en sy fotoboek Milieu met foto’s van 132 kreatiewe Suid-Afrikaners is in 2006 deur Protea Boeke gepubliseer. Hy is veral bekend vir sy lawwe verse en limericke en het sedert 1984 reeds 25 boeke en meer as 50 rymvertalings gepubliseer. Mallemeuleman  bevat ’n keur van meer as 300 van sy versies. Sy eie Engelse weergawe van die Karnaval van die Diere het in die VSA verskyn asook in vertaalde vorm in Italië, Duitsland en Nederland. Hy het hierdie versies reeds verskeie kere saam met simfonieorkeste voorgedra en sedert 2009 tree hy landwyd op saam met die konsertpianis Tertia Visser-Downie met versies wat hy vir Moessorgski se Prente by ’n Uitstalling geskryf het. Sestien komponiste het reeds van sy werk getoonset en sy CD Brommer in die Sop, waarop hy die Albie Louw-toonsettings van sy versies sing, is in 1998 vrygestel. Vir sy versies het hy die Eugène Marais-, Alba Bouwer-, en M.E.R.-pryse ontvang asook 2 internasionale IBBY-toekennings vir sy rymvertalings. Lees Philip se Blog (Philip het besluit om nie verder te blog nie – maar sy blogs kan steeds gelees word. – Redaksie)
Marlies Taljard is in Pretoria gebore en getoë en het etlike jare op Rustenburg in Afrikaans en Duits onderrig gegee. Tans is sy verbonde aan die Noordwes-Universiteit se Potchefstroomkampus waar sy klasgee binne die Skool vir Tale. Sy behaal ‘n MA in Afrikaans-Nederlands met ‘n fokus op psigoanalise en kreatiewe skryfwerk en promoveer met ‘n proefskrif in Literêre Teorie soos toegepas op die poëtika van Antjie Krog. Sy is die outeur van verskeie artikels wat in vaktydskrifte verskyn het, ‘n Afrikaanse vertaling van Dostojevski se “Die droom van ‘n belaglike man” wat deur Frans van Rensburg bekend gemaak is in ‘n reeks solo-vertonings, asook mede-outeur van die Toets van Akademiese Geletterdheidsvlakke wat deur verskeie SA universiteite as plasingstoets gebruik word. Sy skryf gereeld resensies oor Afrikaanse literêre werke, dien as keurder van LAPA-boeke, is deel van die Afrikaanse Bybelvertalingspan, asook lid van die beoordelingspaneel wat verantwoordelik is vir die toekenning van die SA Literary Awards en redakteur van die tydskrif Woord en Daad. Lees Marlies se Blog.
Nini Bennett is in 1972 in Pretoria gebore. Sy behaal die MA-graad in Skeppende Skryfkuns (met lof) aan die Universiteit van Kaapstad (2001). In 2002 debuteer sy met ’n bundel kortverhale Stoornis, wat bekroon word met die UJ-debuutprys (voorheen die RAU-Mardéne Marais-prys). In 2008 wen sy die internasionale Room to Read-prys in die kategorie Afrikaans, en die jeugverhaal, Die storie van Vusi se orkes, sien die lig in elf amptelike landstale. In 2011 verskyn haar debuutdigbundel, Kodeks. Sy is tans besig met voorbereiding vir doktorale studie in ekokritiek, werksaam as skrywer en vryskut-resensent, en is ’n bekende digmentor. Sy woon in Kaapstad.